1 ปัจจัยความเสื่ยง

  1.1 ความเสี่ยงทางอุตสาหกรรม

ความเสี่ยงจากภาวะเศรษฐกิจของประเทศไทย ซึ่งอาจส่งผลต่ออุตสาหกรรมโฆษณา
เพราะหากเศรษฐกิจของประเทศมีอัตราการขยายตัวลดลง
อาจส่งผลใหเจาของสินคาใชจายเงินงบประมาณคาโฆษณาผานสื่อลดนอยลง
ดังนั้นจึงมีความเสี่ยงที่จะกระทบรายได้ค่าโฆษณาของบริษัทฯ ซึ่งเป็นรายได้หลัก

จากที่บริษัทฯ มีรายได้หลักเป็นรายได้จากการจำหน่ายเวลาโฆษณาผ่านสื่อโทรทัศน์
การขยายตัวของสื่อธุรกิจประเภทอื่นที่ไม่ใช่โทรทัศน์
ส่งผลให้ตัวแทนโฆษณาและเจ้าของสินค้าหรือบริการ มีโอกาสเลือกลงโฆษณาผ่านสื่ออื่นๆ
ได้หลากหลายช่องทาง นอกจากนั้นความเสี่ยงด้านนโยบายภาครัฐ
ซึ่งอาจส่งผลกระทบต่อการโฆษณาผ่านสื่อโทรทัศน์ อาทิเช่น
มาตรการไม่ให้โฆษณาเครื่องดื่มแอลกอฮอล์ผ่านสื่อโฆษณาทางโทรทัศน์ เป็นต้น
อย่างไรก็ตามการโฆษณาผ่านสื่อโทรทัศน์ยังคงครองส่วนแบ่งตลาดสูงกว่าสื่ออื่นๆ

1.2 ความเสี่ยงในเรื่องการต่อสัญญาเช่า

ความเสี่ยงในการประกอบธุรกิจของผู้ผลิตสื่อโทรทัศน์ คือ
โอกาสในการต่อสัญญาเช่าเวลากับทางสถานีโทรทัศน์
ซึ่งในการพิจารณาให้เช่าเวลาและต่อสัญญาของแต่ละสถานีจะมีหลักเกณฑ์ที่แตกต่างกัน
แต่โดยทั่วไปจะพิจารณาจากรูปแบบรายการ ความนิยมของผู้บริโภค
และความพร้อมในด้านการดำเนินการและการเงินของผู้ผลิต ซึ่งหากสถานีไม่ให้บริษัทฯ ต่อสัญญา
หรือทำการปรับผังรายการใหม่ เพื่อให้สอดคล้องกับความนิยมของผู้บริโภค
หรือบางสถานีอาจขอเวลาคืนเพื่อดำเนินการผลิตเอง ดังนั้น บริษัทฯ
จะมีความเสี่ยงในการสรรหาสถานีเพื่อออกอากาศใหม่
นอกจากนั้นยังมีความเสี่ยงในเรื่องการเปลี่ยนแปลงเงื่อนไขในสัญญาเช่น การเพิ่มอัตราค่าเช่าเวลา
ลดเวลาออกอากาศ หรือลดสัดส่วนรายได้ อย่างไรก็ตามบริษัทฯ ตระหนักถึงความเสี่ยงดังกล่าว
โดยพยายามยกเลิกหรือปรับปรุงรายการที่ไม่ได้รับความนิยม และไม่ก่อให้เกิดรายได้
และพัฒนารายการใหม่ๆ โดยคำนึงถึงความนิยมของผู้บริโภค
เพื่อก่อให้เกิดรายได้มาทดแทนอย่างสม่ำเสมอ

1.3 ความเสี่ยงกรณีมีผู้ถือหุ้นรายใหญ่มากกว่าร้อยละ 50

ปัจจุบันกลุ่มบริษัท กรุงเทพโทรทัศน์และวิทยุ จำกัด ถือหุ้นในบริษัทฯ ประมาณร้อยละ 71.60
ของจำนวนหุ้นที่จำหน่ายได้แล้วทั้งหมดของบริษัทฯ จึงทำให้กลุ่มบริษัทดังกล่าว
สามารถควบคุมมติที่ประชุมผู้ถือหุ้นได้เกือบทั้งหมด ไม่ว่าจะเป็นเรื่องการแต่งตั้งกรรมการ
หรือการขอมติในเรื่องอื่นๆ ที่ต้องใช้คะแนนเสียงส่วนใหญ่ของที่ประชุมผู้ถือหุ้น
ดังนั้นผู้ถือหุ้นรายอื่นจึงอาจไม่สามารถรวบรวมคะแนนเสียงเพื่อตรวจสอบ
และถ่วงดุลในการพิจารณาเรื่องที่ผู้ถือหุ้นรายใหญ่เสนอได้ อย่างไรก็ดีบริษัทฯ
ได้ปฏิบัติตามประกาศของตลาดหลักทรัพย์แห่งประเทศไทย
เรื่องหลักเกณฑ์ในการทำรายการที่เกี่ยวโยงกัน
ซึ่งระบุชัดเจนว่าผู้ถือหุ้นที่มีส่วนได้เสียไม่มีสิทธิออกเสียงในรายการดังกล่าว
ซึ่งสามารถปกป้องผลประโยชน์ของผู้ถือหุ้นส่วนน้อยได้

นอกจากนั้น แม้ว่ากลุ่มของบริษัท กรุงเทพโทรทัศน์และวิทยุ จำกัด
จะเป็นผู้ถือหุ้นรายใหญ่และมีคะแนนเสียงข้างมาก แต่กลุ่มบริษัท กรุงเทพโทรทัศน์และวิทยุ จำกัด
ก็มีเจตนารมณ์ที่จะทำให้บริษัทฯ มีความชัดเจนในการบริหารงานให้เป็นไปอย่างอิสระและโปร่งใส
ซึ่งผู้ถือหุ้นสามารถตรวจสอบได้ ดังจะเห็นได้จากโครงสร้างการจัดการของบริษัทฯ
ซึ่งประกอบด้วยคณะกรรมการทั้งหมด 3 ชุด ได้แก่ คณะกรรมการบริษัท คณะกรรมการตรวจสอบ
คณะกรรมการบริหาร
ซึ่งคณะกรรมการแต่ละชุดประกอบด้วยบุคคลที่มีความรู้ความสามารถและมีการกำหนดขอบเขตอำนาจหน้าที่ของการปฏิบัติงานอย่างชัดเจน
โดยที่คณะกรรมการตรวจสอบจะเป็นกรรมการอิสระช่วยดูแลผลประโยชน์ของผู้ถือหุ้นรายย่อย

1.4 ความเสี่ยงด้านการปฏิบัติการ

บริษัทฯ มีสำนักตรวจสอบภายใน ซึ่งอยู่ภายใต้การดูแลของคณะกรรมการตรวจสอบ
และฝ่ายบัญชีและการเงิน
ที่ทำหน้าที่รับผิดชอบในการประเมินความเสี่ยงที่อาจเกิดจากขบวนการปฎิบัติงานของฝ่ายงานอื่นๆ
รวมทั้งบริษัทย่อย โดยฝ่ายงานดังกล่าวมีหน้าที่ชี้ประเด็นความเสี่ยง
และแนวทางที่เหมาะสมเพื่อเป็นการป้องกันความผิดพลาดในการปฏิบัติงานที่อาจเกิดขึ้นได้
และอยู่ภายใต้ระดับความเสี่ยงที่บริษัทฯ ยอมรับได้